Ved [[Sommer-OL 1996|OL 1996]] i [[Atlanta]] stillede O'Grady igen op i 4000 m holdforfølgelsesløb samt i pointløbet. I forfølgelsesløbet kørte australierne i tredjebedste tid, og de vandt derpå deres kvartfinale mod USA. Imidlertid tabte de overraskende deres semifinale til det russiske hold, der efterfølgende tabte finalen til Frankrig, mens australierne med bedste tid blandt de tabende semifinalister fik bronze.<ref>{{kilde | url = http://www.olympedia.org/results/154865 | titel = Team Pursuit, 4,000 metres, Men | udgiver = olympedia.org | hentet = {{dato|15-4-2021}} }}</ref> Efter løbet fik O'Grady, der lider af en hjertesygdom (supraventricular tachycardia), et anfald, men han var dog klar til pointløbet den følgende dag. Her holdt han sig på omgang med de bedste, men opnåede ikke helt point nok til at vinde. Det blev italieneren [[Silvio Martinello]], der med 37 point fik guld, mens canadieren [[Brian Walton]] med 29 point fik sølv og O'Grady med 25 fik bronze.<ref>{{kilde | url = http://www.olympedia.org/results/154877 | titel = Points Race, Men | udgiver = olympedia.org | hentet = {{dato|15-4-2021}} }}</ref>
Levende_personer